
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1182 


11 Σεπτεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση δύο δημοτικών νομικών προσώπων σε 
ενιαίο Ν.Π. με την επωνυμία «Αθλητικός Οργανι¬ 
σμός Δήμου Αλεξ/πολης». 1 

Τροποποίηση και συμπλήρωση του Ο.Ε.Υ. του Δήμου 

Αίγιου. 2 

Τροποποίηση και συμπλήρωση του Ο.Ε.Υ. του Δήμου 

Δύμης. 3 

Σύσταση Νομικού Προσώπου με την επωνυμία «Οργα¬ 
νισμός νεολαίας & Άθλησης» Δήμου Αροανίας 

(Ο.Ν.Α.Α.) Ν. Αχαΐας. 4 

Εγκριση Ο.Ε.Υ. του Παιδικού και Βρεφονηπιακού 

Σταθμού Δήμου Ζαρού. 5 

Τροποποίηση του άρθρου 10 του Καταστατικού ΤΟΕΒ 
Λεσινίου. 6 


ΑΠΟΦΑΣΕΙ Σ 

Αριθ. 3482 (1) 

Συγχώνευση δύο δημοτικών νομικών προσώπων σε ενιαίο 
Ν.Π. με την επωνυμία «Αθλητικός Οργανισμός Δήμου 
Αλεξ/πολης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/30.5.1997 (ΦΕ Κ107/Α’) «Δι¬ 
οίκηση, οργάνωση στελέχωσητης Περιφέρειας, ρύθμιση 
θεμάτων για την τοπ. αυτοδιοίκηση και άλλες διατάξεις». 

2. Τις διατάξεις του άρθρου 26 Ατού Π.Δ. 410/95 (ΔΚΚ) 
«Δημοτικοί χώροι Άθλησης» που προστέθηκε με το άρθρο 
14 του Ν. 2880/2001. 

3. Τις διατάξεις του άρθρου 203 του Π.Δ. 410/95 (ΔΚΚ). 

4. Τις διατάξεις του άρθρου 29Ατου Ν. 1558/85 το οποίο 
προστέθηκε με το άρθρο 27 του Ν. 2081/92 και αντικατα- 
στάθηκεαπότο άρθρο 1 παρ. 2 Ν. 2469/97 

5. Τις αριθ. 2330/7.5.1999 και 2328/20.4.2001 αποφά¬ 
σεις μας με τις οποίες συστήθηκαν τα νομικά πρόσωπα, 
που συγχωνεύονται τώρα σε ενιαίο νομικό πρόσωπο. 


6. Την αριθ. 229/2001 απόφαση του Δημοτικού Συμβου¬ 
λίου Αλεξ/πολης περί σύστασης του Νομικού Προσώπου 
με την επωνυμία «Αθλητικός Οργανισμός Δήμου Αλεξ/πο¬ 
λης». 

7. Το γεγονός ότι με την παρούσα απόφαση προκαλεί- 
ται δαπάνη σε βάρος του του προϋπ/σμού του Δήμου 
Διδ/χου το ύψους 40.000.000 δρχ. 

8. Την αριθ. 4308/6.7.2001 απόφαση του Γεν. Γραμμα¬ 
τέα Περιφ. ΑΜΘ περί μεταβίβαση εξουσίας υπογραφής 
«Με εντολή Γενικού Γραμματέα» αποφάσεων, εγγραφών 
και άλλων πράξεων στο Γενικό Διευθυντή, στους Προϊ¬ 
στάμενους των Δ/νσεων και των Τμημάτων των Δ/νσεων 
Αυτ/σης και Αποκέντρωσης και Τοπικής Αυτ/σης και Διοί- 
κησηςτης Περιφέρειας (ΦΕΚ 917/ΤΕΥΧΟΣ Β’/17.7.2001), 
αποφασίζουμε: 

Εγκρίνουμε την αριθ. 229/2001 απόφαση του Δημοτι¬ 
κού Συμβουλίου Αλεξ/πολης με την οποία αποφασίζε- 
ται η συγχώνευση δύο υφιστάμενων Νομικών Προσώ¬ 
πων και η σύσταση ενιαίου Νομικού Προσώπου με την 
επωνυμία «Αθλητικός Οργανισμός Δήμου Αλεξ/πο¬ 
λης». 

ΑΡΘΡΟ 1 
ΣΚΟΠΟΣ: 

Σκοπός του ανωτέρω Νομικού Προσώπου είναι: 

α) Η καλύτερη ικανοποίηση των αναγκών των δημοτών 
και φορέων του Αθλητισμού και Νεολαίας σε θέματα 
αθλητικά (Μαζικού και Αγωνιστικού αθλητισμού) πολιτι¬ 
στικά, επαγγελματικού προσανατολισμού και η ενίσχυση 
κάθε δραστηριότητας με τους παραπάνω φορείς αλλά και 
μη οργανωμένους δημότες. 

β) Η αναβάθμιση του πολιτιστικού και αθλητικού επιπέ¬ 
δου. 

γ) Η υποστήριξη ψυχαγωγικών, πολιτιστικών, επιστημο¬ 
νικών εκδηλώσεων διεθνούς Εθνικού, περιφερειακού, νο¬ 
μαρχιακού επιπέδου καθώς και η υποστήριξη ατόμων με 
ειδικές ανάγκες. 

Μέσα για την επίτευξη των πιο πάνω σκοπών θα είναι 
η δημιουργία και η λειτουργία των παρακάτω τμημά¬ 
των: 

1. Τμήμα κλασσικού αθλητισμού. 

2. Τμήμα καλαθοσφαίρισης και πετοσφαίρισης. 

3. Τμήμα ποδοσφαίρου. 

4. Τμήμα τέννις και πιγκ-πογκ. 

5. Τμήμα ενόργανης και ρυθμικής γυμναστικής. 

6. Τμήμα ελεύθερης και ελληνορωμαϊκής πάλης. 

7. Τμήμα κολύμβησης και διαφόρων άλλων αθλημάτων 
σχετικών με τον υγρό στίβο. 

8. Τμήμα σκοποβολής. 

9. Τμήμα Μότο-κρος. 

Το Δ.Σ. του Οργανισμού μπορεί με απόφασή του να δη¬ 
μιουργεί και άλλα τμήματα ανάλογα με τις παρουσιαζό- 
μενες ανάγκες. 

ΑΡΘΡΟ 2 

ΔΙΟΙΚΗΣΗ:Το Νομικό Πρόσωπο θα διοικείται από 11 με- 
λές διοικητικό συμβούλιο που αποτελείται από τρεις (3) 
Δημοτικούς Συμβούλους που ορίζονται από το Δημοτικό 
Συμβούλιο και από επτά (7) εκπροσώπους αθλητικών σω¬ 
ματείων με καταστατική έδρα την περιφέρεια του δήμου 
που προτείνονται από τους οικείους συλλόγους ή δημό¬ 
τες που έχουν σχέση με τον αθλητισμό και ορίζονται επί¬ 
σης από το Δημοτικό Συμβούλιο. 

Η θητεία των μελών του διοικητικού συμβουλίου ακο- 
λουθείτην θητεία του Δημοτικού Συμβουλίου και λήγει με 
την εγκατάσταση του νέου διοικητικού συμβουλίου. 

Πρόεδρος του διοικητικού του Νομικού Προσώπου εί¬ 
ναι ο Δήμαρχος ή άλλο μέλος αιρετό ή μη που ορίζεται απ’ 
αυτούς. 

Το διοικητικό συμβούλιο εκλέγει από τα μέλη του τον 
Αντιπρόεδρο, Γραμματέα και Εφόρους των τμημάτων. 

ΑΡΘΡΟ 3 

ΠΕΡΙΟΥΣΙΑ: Στο Νομικό πρόσωπο περιέρχονται τα πε¬ 
ριουσιακά στοιχεία του πρώην Εθνικού Αθλητικού Κέ¬ 
ντρου ήτοι: 

1. Εθνικό Στάδιο. 

2. Κλειστό Γήπεδο αθλοπαιδιών. 

3. Κλειστό Κολυμβητήριο. 

4. Κέντρο Νεότητας. 

Τα Δημοτικά γήπεδα ποδοσφαίρου Απαλού, Μαΐστρου, 
Αμφιτρίτης, Αγνάντιας, Αισύμης, Παλαγίας, Χιλής, Μά- 
κρης, Συκορράχης, γήπεδο Καππαδοκών και το Κλειστό 
Κέντρο Μαΐστρου. 

Επίσης όλα τα μικρά και ανοικτά γήπεδα που βρίσκονται 
σε διάφορα σημεία του Δήμου και όσα τυχόν στο μέλλον 
θα παραχωρηθούν ή δημιουργηθούν σ’ αυτόν. 

Κατάργηση: Το Νομικό Πρόσωπο καταργείται κατά τον 
τρόπο που συστήθηκε, η δε περιουσία του περιέρχεται 
στο Δήμο Αλεξ/πολης. 

ΑΡΘΡΟ 4 
ΠΟΡΟΙ: 

Οι Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η επιχορήγηση και κάθε άλλη παροχή του Κράτους είτε 
απ’ ευθείας προς το Νομικό Πρόσωπο, είτε προς το Δήμο. 

γ) Η επιχορήγηση που προβλέπεται από τις πιστώσεις 
του άρθρου 25 του Ν. 1828/1989. 

δ) Κάθε είδους δωρεές, κληρονομιές και κληροδοσίες. 

ε) Πρόσοδοι από την περιουσία του. 

στ) Εισπράξεις από αντίτιμο υπηρεσιών που παρέχει το 
Νομικό Πρόσωπο. 

η) Κάθε είδους άλλη νόμιμη πρόσοδος. 


ΑΡΘΡΟ 5 
ΕΔΡΑ: 

Έδρα του Νομικού Προσώπου είναι ο Δήμος Αλεξ/πο¬ 
λης. 

ΑΡΘΡΟ 6 

ΕΚΠΡΟΣΩΠΗΣΗ:Το Νομικό Πρόσωπο εκπροσωπείται 
στα Δικαστήρια και σε κάθε αρχή από τον Πρόεδρο και 
όταν αυτός απουσιάζει ή κωλύεται από τον Αντιπρόεδρο. 

ΑΡΘΡΟ 7 

ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Αλεξ/πο¬ 
λης ύψους 40.000.000 δρχγιατοτρέχονοικ. έτος και έχει 
εγγράφει πίστωση στον Κ.Α21/212.5α. 

Για τα επόμενα έτη θα εγγράφεται σχετική πίστωση 
ανάλογα με τις ανάγκες του Οργανισμού στον προϋπο¬ 
λογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 2 Αυγούστου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 13641 (2) 

Τροποποίηση και συμπλήρωση του Ο.Ε.Υ. του Δήμου 
Αίγιου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. -Τις διατάξεις των άρθ. 21 του Ν.2190/1994, 8παρ. 5 
του Ν.2307/1995, 18 παρ. 12 του Ν. 2503/1997, 18 του 
Ν.2539/1997,13παρ. 1 του Ν.2672/1998 κοιτών Π. Δ/των 
22/1990 και 50/2001, καθώς κοίτην ισχύουσα νομοθεσία 
«περί αρμοδιοτήτων των Ο.Τ.Α. Α’ βαθμού». 

2. - Την αριθμ. 173/99 απόφαση του Δημοτικού Συμβου¬ 
λίου του Δήμου Αιγίου «περί ψήφισης του Ο.Ε.Υ. του Δή¬ 
μου» που εγκρίθηκε με την αριθμ. 10351/14-07-1999 από¬ 
φασή μας και δημοσιεύτηκε στο ΦΕΚ 1555/τ. Β’,/03-08- 
1999. 

3. - Την αριθμ. 317/29.6.2001 νεώτερη απόφαση του Δη¬ 
μοτικού Συμβουλίου Δήμου Αιγίου Ν. Αχαΐας «περί τρο¬ 
ποποίησης και συμπλήρωσης του υφισταμένου Ο.Ε.Υ. 
του Δήμου» κοίτην αριθμ. 8/θέμα 3710.7.2001 γνωμοδό¬ 
τηση του Υπηρεσιακού Συμβουλίου Ο.Τ.Α. Ν. Αχαΐας, με 
την οποία γνωμοδοτεί υπέρ της σύστασης μιας θέσεως, 
κατόπιν της αριθμ. 94/99 τελεσίδικης απόφασης του Μο¬ 
νομελούς Πρωτοδικείου Αιγίου, Ιδιωτικού Δικαίου αορί¬ 
στου χρόνου, (προσωποπαγή), η οποία καταργείται με 
την καθ’ οιονδήποτε τρόπο κένωση της, κατηγορίας ΤΕ 
κλάδου ΤΕ3 Τεχνολόγου Πολιτικού Μηχανικού Έργων 
Υποδομής στον υφιστάμενο οργανισμό του Δήμου Αιγί¬ 
ου. 

4. -Την αριθμ. 241/18.8.1998 (ΦΕΚ 939/τ.Β/1.9.98) εξου- 
σιοδοτική απόφαση του Γ ενικού Γ ραμματέα Περιφέρει¬ 
ας, με την οποία η αρμοδιότητα αυτή μεταβιβάστηκε στο 

Γενικό Διευθυντή Περιφέρειας, καθώς και το δικαίωμα να 
υπογράφουν «Με εντολή Γ.Γ. Περιφέρειας», αποφασί¬ 
ζουμε: 

Εγκρίνουμε την αριθμ. 317/2001 απόφαση του Δημοτι¬ 
κού Συμβουλίου Δήμου Αίγιου «περί τροποποίησης και συ¬ 
μπλήρωσης του Οργανισμού Εσωτερικής Υπηρεσίας του 
Δήμου» και με την πρόβλεψη μίας (1) θέσεως ιδιωτικού δι¬ 
καίου αορίστου χρόνου κατηγορίας ΤΕ κλάδου ΤΕ3 Τεχνο¬ 
λόγου Πολιτικού Μηχανικού Έργων Υποδομής, η οποία κα- 
ταργείται με την καθ’ οιονδήποτε τρόπο κένωσή της. 

Κατά τα λοιπά ισχύει ως έχει η αριθμ. 10351/14.7.1999 
απόφασή μας. Με την παρούσα προκαλείται δαπάνη μό¬ 
νο σε βάρος του προϋπολογισμού του Δήμου Αίγιου, το 
ύψος της οποίας δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Αυγούστου2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 13448 (3) 

Τροποποίηση και συμπλήρωση του Ο.Ε.Υ. του Δήμου 
Δύμης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

Ι.-Τις διατάξεις των άρθ. 21 του Ν.2190/1994, 8παρ. 5 
του Ν.2307/1995, 18 παρ. 12 του Ν. 2503/1997, 18 του 
Ν.2539/1997, 13παρ. 1 του Ν.2672/1998 και των Π. Δ/των 
22/1990 και 50/2001, καθώς και την ισχύουσα νομοθεσία 
«περί αρμοδιοτήτων των Ο.Τ.Α. Α’ βαθμού». 

2. - Την αριθμ. 36/99 απόφαση του Δημοτικού Συμβουλί¬ 
ου του Δήμου Δύμης «περί ψήφισης του Ο.Ε.Υ. του Δή¬ 
μου» που εγκρίθηκε με την αριθμ. 4644/2.4.1999 απόφα¬ 
σή μας και δημοσιεύτηκε στο ΦΕΚ 546/τ. Β’./4.5.1999. 

3. - Την αριθμ. 115/25.9.2000 νεώτερη απόφαση του Δη¬ 
μοτικού Συμβουλίου Δήμου Δύμης Ν. Αχαιός «περίτροπο¬ 
ποίησης και συμπλήρωσης του υφισταμένου Ο.Ε.Υ. του 
Δήμου» και την αριθμ. 8/θέμα 9°/10.7.2001 γνωμοδότηση 
του Υπηρεσιακού Συμβουλίου Ο.Τ.Α. Ν. Αχάίας, με την 
οποία γνωμοδοτεί υπέρ της κατάργησης μιας θέσεως κα¬ 
τηγορίας ΥΕ κλάδου ΥΕ16 εργατών καθαριότητας εσωτε¬ 
ρικών χώρων και την δημιουργία μιας θέσεως κατηγορίας 
ΔΕ κλάδου ΔΕ23 Ειδικού Προσωπικού για την Δημοτική 
Αστυνομία και μιας θέσεως ιδιωτ. Δικαίου αορίστου χρό¬ 
νου κατηγορίας ΥΕ κλάδου ΥΕ16 εργατών γενικών καθη¬ 
κόντων, η οποία καταργείται με οποιονδήποτε τρόπο κε¬ 
νωθεί, στον υφιστάμενο οργανισμό του Δήμου Δύμης. 

4. -Την αριθμ. 241/18.8.1998 (ΦΕΚ939/τ. Β/1.9.98) εξου- 
σιοδοτική απόφαση του Γ ενικού Γ ραμματέα Περιφέρειας, 
με την οποία η αρμοδιότητα αυτή μεταβιβάστηκε στο Γ ενι¬ 
κό Διευθυντή Περιφέρειας, καθώς και το δικαίωμα να υπο¬ 
γράφουν «Με εντολή Γ.Γ. Περιφέρειας», αποφασίζουμε: 

Εγκρίνουμε την αριθμ. 115/2000 απόφαση του Δημοτι¬ 
κού Συμβουλίου Δήμου Δύμης «περί τροποποίησης και 
συμπλήρωσης του Οργανισμού Εσωτερικής Υπηρεσίας 
του Δήμου» και με την πρόβλεψη, όπως παρακάτω: 


1. - Την κατάργηση μιας (1) θέσεως τακτικού προσωπι¬ 
κού κατηγορίας ΥΕ κλάδου ΥΈ16 εργατών καθαριότητας 
εσωτερικών χώρων. 

2. - Την σύσταση μιας (1) θέσεως τακτικού προσωπικού 
κατηγορίας ΔΕ κλάδου ΔΕ23 Ειδικού Προσωπικού για την 
Δημοτική Αστυνομία, της βαθμολογικής κλίμακας Δ’ - Α’. 

3. - Την σύσταση μιας (1) θέσεως ιδιωτικού δικαίου αο¬ 
ρίστου χρόνου κατηγορίας ΥΕ κλάδου ΥΕ 16 εργατών γε¬ 
νικών καθηκόντων, η οποία καταργείται με οποιονδήποτε 
τρόπο κενωθεί. Κατά τα λοιπά ισχύει ως έχει η αριθμ. 
4644/2.4.1999 απόφασή μας. 

Με την παρούσα προκαλείται δαπάνη σε βάρος του 
προϋπολογισμού του Δήμου Δύμης το ύψος της οποίας 
δε μπορεί να προβλεφθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πάτρα, 13 Αυγούστου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 12120 (4) 

Σύσταση Νομικού Προσώπου με την επωνυμία «Οργανι¬ 
σμός νεολαίας & Άθλησης» Δήμου Αροανίας 
(Ο.Ν.Α.Α.) Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 198-199-200 παρ. 1,3 και 4 
και 203 του ΠΔ 410/95. 

2. Την αριθμ. 23/2001 απόφαση του Δημοτικού συμβου¬ 
λίου Δ. Αροανίας του Νομού μας με την οποία αποφασί- 
ζεται η σύσταση ιδίου Νομικού Προσώπου με την επωνυ¬ 
μία «Οργανισμός Νεολαίας & Άθλησης Δήμου Αροανίας 
(Ο.Ν.Α.Α)». 

3. Την αριθμ. 241 Γ.Γ. /18.8.98 (ΦΕΚ939/Β/98) εξουσιο- 
δοτική Γ.Γ. Π. με την οποία η αρμοδιότητα αυτή μεταβιβά¬ 
στηκε στο Γενικό Δ/ντή καθώς και το δικαίωμα να υπο¬ 
γράφουν με Ε.Γ.Γ., αποφασίζουμε: 

Α. Συστήνουμε Νομικό πρόσωπο με την επωνυμία « Ορ¬ 
γανισμός Νεολαίας & Άθλησης Δήμου Αροανίας στο Νο¬ 
μό Αχάίας, με έδρα την Ψωφίδα (ΟΝΑΑ). 

ΣΚΟΠΟΣ: 

Ο σκοπός του Οργανισμού Νεολαίας και Άθλησης του 
Δήμου Αροανίας είναι: 

Α) Η δημιουργία, διαχείριση και συντήρηση των αθλητι¬ 
κών κέντρων, γυμναστηρίων, γηπέδων, κολυμβητηρίων 
και γενικά όλων των αθλητικών χώρων και εγκαταστάσε¬ 
ων των οποίων η χρήση ανήκει, έχει παραχωρηθεί ή πρό¬ 
κειται να παραχωρηθεί στο Δήμο Αροανίας. Επίσης η 
εξασφάλιση υλικοτεχνικής υποδομής και απαραίτητου 
εξοπλισμού για την κάλυψη των αναγκών της οργανωμέ¬ 
νης και ελεύθερης άθλησης των κατοίκων της πόλης και 
ειδικά των νέων. 

Β) Η λειτουργία τμημάτων κατ’ άθλημα για όλες τις ηλι¬ 
κίες των νέων και ομάδων με ελεύθερη συμμετοχή των πο¬ 
λιτών σε όλα τα σπορ (τζόγκινγκ, ποδηλασία, περίπατος, 
ορειβασία, καγιάκ, κ.λπ.). 




16260 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ) Η ανάπτυξη του μαζικού αθλητισμού, η μελέτη γιατην 
αξιοποίηση, διεύρυνση και διαχείριση των σχετικών προ¬ 
γραμμάτων και η λειτο υ ργία ειδικών τμη μάτων για τη συ μ- 
μετοχή και καλύτερη δυνατή άθληση ατόμων με ειδικές 
ανάγκες και ειδικών κατηγοριών αθλουμένων πολιτών. 

Δ) Η ανάπτυξη της ευγενούς άμιλλας, του αθλητικού 
πνεύματος, η σωματική, πνευματική και πολιτιστική καλ¬ 
λιέργεια των νέων πολιτών, η αξιοποίηση του ελεύθερου 
χρόνου τους και η καλλιέργεια φίλαθλου πνεύματος με 
στόχο την υγεία, την αναψυχή και την απομάκρυνση από 
κάθε μορφής εξάρτηση. 

Ε) Η μέσω του αθλητισμού διάδοση των παραδόσεων 
και φιλειρηνικών αισθημάτων του λαού μας και η προώ¬ 
θηση μέσα από τους αθλητικούς αγώνες της φιλίας μετα¬ 
ξύ των λαών αλλά και των κοινωνιών της χώρας με επίκε¬ 
ντρο την Ψωφίδα. Επίσης, η ανάπτυξη της σχέσης των νέ¬ 
ων ανθρώπων με τις σύγχρονες μορφές πολιτισμού και 
την ευαισθητοποίηση για την προστασία του περιβάλλο¬ 
ντος. Η δημιουργία επίσης Κέντρου Πληροφόρησης Νέ¬ 
ων. Η προώθηση του Ολυμπιακού Πνεύματος. 

ΣΤ) Η συνεργασία με τους αθλητικούς Δημόσιους φο¬ 
ρείς, τα σχολεία όλων των βαθμιδών της εκπαίδευσης, 
τους καθηγητές Φυσικής Αγωγής, τους υπόλοιπους 
Αθλητικούς φορείς και παράγοντες της πόλης και της πο¬ 
λιτείας, αλλά και της ευρύτερης περιοχής. Έτσι θα ενι- 
σχύεται και θα διευρύνεται το πεδίο πρωτοβουλιών και 
παρεμβάσεων για την ανάπτυξη του Αθλητισμού, 

Ζ) Η ανάπτυξη του Σχολικού Αθλητισμού σε συνεργασία 
με τους αρμοδίους Δημόσιους Φορείς όλων των βαθμι¬ 
δών της εκπαίδευσης. 

Η) Η βράβευση αριστούχων μαθητών - αθλητών και 
σπουδαστών-αθλητών και η επιβράβευση πράξεων που 
συμβάλουν μέσω του αθλητισμού στην ενίσχυση των κοι¬ 
νωνικών δεσμών της πόλης. Επίσης, η ηθική και υλική συ¬ 
μπαράσταση σε νέους (μαθητές ή σπουδαστές) που στε¬ 
ρούνται δυνατοτήτων στη μόρφωσή τους λόγω σοβαρών 
οικογενειακών και οικονομικών προβλημάτων. 

ΔΙΟΙΚΗΣΗ: 

Ο Οργανισμός Νεολαίας και Άθλησης του Δήμου Αροά¬ 
νιας διοικείται από επταμελές (7) Διοικητικό Συμβούλιο 
που τα μέλη του ορίζονται μαζί με τους αναπληρωτές 
τους από το Δημοτικό Συμβούλιο. Στο Διοικητικό Συμβού¬ 
λιο συμμετέχουν: 

Ο Δήμαρχος ως Πρόεδρος, ή άλλο μέλος αιρετό ή μη 
που ορίζεται από ίδιο. 

Τρεις Δημοτικοί Σύμβουλοι ως μέλη. 

Τρεις δημότες ή κάτοικοιτης πόλης που έχουν ανάλογη 
επαγγελματική ή κοινωνική δραστηριότητα σχετιζόμενη 
με το αντικείμενο του Οργανισμού, ως μέλη επίσης. 

Η θητεία των μελώντου Δ.Σ. του Οργανισμού Νεολαίας 
και Άθλησης είναι διετής σύμφωνα με τον σχετικό νόμο 
και λήγει πάντοτε με την εγκατάσταση του νέου ΔΣ. 

Στον Πρόεδρο του Δ.Σ. του Οργανισμού Νεολαίας και 
Άθλησης, που δεν είναι Αντιδήμαρχος ή Δήμαρχος, αλλά 
απλό αιρετό μέλος του Δημοτικού Συμβουλίου καταβάλ¬ 
λεται μηνιαία αποζημίωση (μέχρι τρεις συνεδριάσεις του 
Δ.Σ.). 

Για την λειτουργία του Δ.Σ. την εποπτεία την οικονομική 
διοίκηση και τη διαχείριση εφαρμόζονται οι ισχύουσες 
διατάξεις του Δ.Κ.Κ., όπως συμπληρώθηκαν. 


Τα θέματα τα σχετικά με τη διοίκηση και τη διαχείριση 
του Ο.Ν.Α.Α ρυθμίζονται με κανονισμούς που ψηφίζονται 
από το Δημοτικό Συμβούλιο. 

ΠΕΡΙΟΥΣΙΑ: 

Η περιουσία του Οργανισμού Νεολαίας και Άθλησης 
του Δήμου Αροανίας αποτελείται από : 

Α. Όλες τις αθλητικές εγκαταστάσεις που ανήκουν σή¬ 
μερα στο Δήμο Αροανίας και αυτές που περιέρχονται σ’ 
αυτόν με οποιοδήποτε τρόπο. 

Β. Τα όργανα γυμναστικής, κινητά αθλητικά υλικά, τον 
γενικότερο εξοπλισμό που ανήκει στον Αθλητικό Τομέα 
του Δήμου μέχρι τώρα, καθώς και οποιοδήποτε ακίνητο 
μέσο αποκτηθεί ή παραχωρηθεί για την εξυπηρέτηση της 
λειτουργίας και του σκοπού του Οργανισμού. 

ΠΟΡΟΙ: 

Οι πόροι του ΟΝΑΑ είναι: 

Α. Η ετήσια επιχορήγηση του Δήμου Αροανίας 

Οι επιχορηγήσεις της Γ.Γ.Α και κάθε είδους παροχές 
από κρατικούς φορείς. 

Οι χορηγίες από νομικά ή φυσικά πρόσωπα. 

Οι συνδρομές από τα κάθε είδους έσοδα από την χρή¬ 
ση των αθλητικών χώρων. 

Οι εισπράξεις από τις διαφημίσεις στους χώρους των 
αθλητικών εγκαταστάσεων. 

Β. Ποσοστά από εισπράξεις αθλητικών αγώνων ή άλλων 
εκδηλώσεων (ψυχαγωγικών- πολιτιστικών) που τελούνται 
σε ιδιόκτητους χώρουςτου Οργανισμού ή σε χώρους των 
οποίων ο Οργανισμός έχει την εκμετάλλευση. 

Οι κάθε είδους εισφορές, δωρεές, κληρονομιές και κλη¬ 
ροδοσίες. 

Οι πρόσοδοι από την περιουσία του ΟΝΑΑ. 

Οι έκτακτες εισφορές του Δήμου Αροανίας. 

ΕΚΠΡΟΣΩΠΗΣΗ: 

Ο ΟΝΑΑ εκπροσωπείται στα Δικαστήρια και σε κάθε Δη¬ 
μόσια Αρχή καθώς επίσης σε κάθε νομικό ή φυσικό πρό¬ 
σωπο από τον Πρόεδρο του ΔΣ κι όταν αυτός απουσιάζει 
ή κωλύεται, από τον Αντιπρόεδρο. 

ΣΦΡΑΓΙΔΑ: 

Ο ΟΝΑΑ έχει σφραγίδα στρογγυλή που αποτελείται 
από τρεις κύκλους ομόκεντρους. Στο μεσαίο κύκλο αυ¬ 
τών φέρει το έμβλημα της Ελληνικής Δημοκρατίας, στο 
δεύτερο εξωτερικό κύκλο τις λέξεις ΟΡΓΑΝΙΣΜΟΣ ΝΕΟ¬ 
ΛΑΙΑΣ ΚΑΙ ΑΘΛΗΣΗΣ Δήμου Αροανίας και στον τρίτο κύ¬ 
κλο τις λέξεις ΕΛΛΗΝΙΚΗ ΔΗΜΟΚΡΑΤΙΑ. 

ΜΙΣΘΩΣΕΙΣ ΧΩΡΩΝ: 

Ο ΟΝΑΑ μπορεί να μισθώνει κατάλληλους χώρους και 
να τους διαμορφώνει σε Αθλητικά Κέντρα του Δήμου. 

ΕΡΓΑ-ΣΤΕΓΗ: 

Έδρα του ΟΝΑΑείναιτοΔ.Δ. Ψωφίδας και προσωρινός 
χώρος στέγασης του τα γραφεία του Αθλητικού τομέα 
του Δήμου Αροανίας Ο ΟΝΑΑ, μπορεί να στεγάζεται σε δι¬ 
κό του μισθωμένο , παραχωρημένο ή ιδιόκτητο χώρο. Για 
όσο χρόνο και αν για διάφορους λόγους δεν έχει αυτή δυ¬ 
νατότητα, στεγάζεται στο δημαρχείο ή σε άλλο Δημοτικό 
κτίριο του οποίου την ιδιοκτησία, τη χρήση ή τη μίσθωση 
έχει ο Δήμος. 

Αυτό συμβαίνει και όταν για κάποιους φυσικούς ή νομι¬ 
κούς λόγους ο Οργανισμός δεν έχει στέγη. 

ΛΟΙΠΕΣ ΡΥΘΜΙΣΕΙΣ - ΚΑΤΑΡΓΗΣΗ: 

Κάθε άλλη λεπτομέρεια που δεν προβλέπεται από τη 
συστατική αυτή πράξη, ρυθμίζεται με απόφαση του Δη¬ 
μοτικού Συμβουλίου του Δήμου Αροανίας ύστερα από αι¬ 
τιολογημένη εισήγηση του Προέδρου του Δ.Σ. του ΟΝΑΑ 
που έχει ψηφιστεί από το Δ.Σ. του και στηρίζεται στις δια¬ 
τάξεις της ισχύουσας νομοθεσίας ή σε αλλαγές και τρο¬ 
ποποιήσεις νόμων που αφορούν στα Ν ΠΔΔ των ΟΤΑ. 

Το ΝΠΔΔ ΟΝΑΑ καταργείται σύμφωνα με τις διατάξεις 
του άρθρου 203 παρ. 7 του ΠΔ 410/1995. 

Από τη δημοσίευση της παρούσας στο ΦΕΚ, προκαλεί- 
ται δαπάνη μόνο στον εκάστοτε ισχύοντα προϋπολογισμό 
του Δήμου Αροανίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Αυγούστου2001 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 
-♦- 

Αριθ. 12815 (5) 

Εγκριση Ο.Ε.Υ. του Παιδικού και Βρεφονηπιακού Σταθ¬ 
μού Δήμου Ζαρού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του 1188/81, όπωςαντι- 
καταστάθηκε με το άρθρο 8 του Ν. 2307/95. 

2. Τις διατάξειςτου Ν. 2503/97. 

3. Την αριθ. 5972/98 εξουσιοδοτική απόφαση του Γενι¬ 
κού Γ ραμματέα της Περιφέρειας Κρήτης. 

4. Την αριθ. 30/2001 απόφαση του Δημοτικού Συμβου¬ 
λίου Ζαρού. 

5. Το αριθ. 3/1.6.2001 Πρακτικό του Υπηρεσιακού Συμ¬ 
βουλίου υπαλλήλων ΟΤΑ Ν. Ηρακλείου, άρθρο 8 Ν. 
2307/1995, αποφασίζουμε: 

Εγκρίνουμε την αριθ. 1/2001 απόφαση του Διοικητικού 
Συμβουλίου του Παιδικού και Βρεφονηπιακού Σταθμού 
του Δήμου Ζαρού, περί ψήφισης του Οργανισμού Εσωτε¬ 
ρικής Υπηρεσίας του Παιδικού και Βρεφονηπιακού Σταθ¬ 
μού του Δήμου Ζαρού, όπως αναλυτικά ορίζεται σ’ αυτήν, 
ώστε η διάρθρωση των θέσεων και των υπηρεσιών αυτού 
να έχει ως εξής: 

Αρθρο 1 

Αντικείμενο του Ο.Ε.Υ. 

Αντικείμενο του παρόντος οργανισμού είναι: 

α) Η εσωτερική διάρθρωση των υπηρεσιών του Παιδι¬ 
κού και Βρεφονηπιακού Σταθμού του Δήμου Ζαρού. 

β) Η αριθμητική και ποιοτική στελέχωσήτου. 

γ) Οι αρμοδιότητες και οι θέσεις του στελεχιακού δυνα¬ 
μικού του κατά κατηγορίες και κλάδους. 

Αρθρο 2 

Διάρθρωση των Υπηρεσιών του Σταθμού 

Ο Παιδικός και Βρεφονηπιακός Σταθμός του Δήμου 
Ζαρού, που στο εξής θα καλείται για συντομία «Δημοτι¬ 
κός Σταθμός», οργανώνεται σε Τμήμα το οποίο αποτε- 
λείται από το ακόλουθα γραφεία, τα οποία διαρθρώνεται 
με βάση το αντικείμενο απασχόλησης τους. 

Γραφείο Διοίκησης Οικονομικής Διαχείρισης - Προ¬ 
μηθειών. 


Το γραφείο αυτό επιτελεί όλες τις Διοικητικές εργασίες 
του Δημοτικού Σταθμού, δηλαδή διεκπεραιώνει θέματα 
γραμματειακής υποστήριξηςτου Δημοτικού Σταθμού και 
θέματα προσωπικού. 

Διεκπεραιώνει τις αναγκαίες εργασίες για την παρακο¬ 
λούθηση των οικονομικώντου Δημοτικού Σταθμού και συ¬ 
γκεκριμένα ασχολείται με τον προϋπολογισμό, απολογι¬ 
σμό, τα εντάλματα, την ενημέρωση των διαχειριστικών βι¬ 
βλίων, πληρωμές και εν γένει οικονομικές συμφωνίες. 

Επίσης είναι υπεύθυνο για όλες τις προμήθειες του Δη¬ 
μοτικού Σταθμού αναφορικά με την τροφοδοσία, τα είδη 
καθαριότητας και γενικά εξοπλισμού, αλλά και για τη διε¬ 
νέργεια διαγωνισμών, παραγγελιών και παρακολούθη¬ 
σης της κίνησης της αποθήκης. 

Γ ραφείο Παιδαγωγών 

Αντικείμενο του γραφείου είναι η αγωγή φροντίδα και 
ψυχαγωγία των παιδιών βρεφικής ηλικίας , με βάση τις 
εξειδικευμένες επιστημονικές και παιδαγωγικές γνώσεις 
και σύμφωνα με τις ρυθμίσεις της κάθε φορά ισχύουσας 
νομοθεσίας. 

Γ ραφείο Βοηθητικών Υπηρεσιών 

Υπηρεσία Μαγειρείου 

Παραλαμβάνειτα είδη διατροφής και φροντίζει για την 
έγκαιρη, καλή και υγιεινή παρασκευή του ροφήματος και 
του φαγητού και γενικά για την καλή και καθαρή διατρο¬ 
φή των παιδιών και την υποβοήθηση του έργου των παι¬ 
δαγωγών , όταν δεν υπηρετούν βοηθοί βρεφοκόμοι - παι¬ 
δοκόμοι του κλάδου ΔΕ 8 ή υπηρετούν αλλά απουσιά¬ 
ζουν ή κωλύονται. 

Υπηρεσία Καθαριότητας 

Παραλαμβάνειτα είδη καθαριότητας και φροντίζει για 
την καθαριότητα όλων των χώρων και του ιματισμού του 
Δημοτικού Σταθμού και υποβοηθά το έργο των παιδαγω¬ 
γών, όταν δεν υπηρετούν βοηθοί βρεφοκόμοι - παιδοκό¬ 
μοι του κάδου ΔΕ 8 ή υπηρετούν αλλά απουσιάζουν ή κω¬ 
λύονται. Επίσης μεταφέρει την αλληλογραφία από και 
προς το ταχυδρομείο. 

ΚΕΦΑΛΑΙΟ Β' 

Θέσεις, Προσόντα Διορισμού, Καθήκοντα Προσωπικού 
Αρθρο 3 

Οργανική Σύνθεση , Διαβάθμιση και Κατάταξη θέσεων 

Με βάση το οργανωτικό σχήμα και τις αντίστοιχες ανά¬ 
γκες λειτουργίας του Δημοτικού Σταθμού η οργανωτική 
σύνθεση , διαβάθμιση και κατάταξη του προσωπικού κα¬ 
τά τις συνδυασμένες διατάξεις του Ν. 1431/ 84, του ΠΔ 
37α/ 86 και του ΠΔ 22/90 ορίζονται ως ακολούθως κατά 
κατηγορία και κλάδο. 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ: 

Κατηγορίας ΠΕ: 

α) Κλάδος ΠΕ Νηπιαγωγών ή ΤΕ 16 Νηπιαγωγών 
θέσεις 1 βαθμός Δ - Α 

Κατηγορία ΤΕ: 

α) Κλάδος ΤΕ9 Βρεφονηπιοκόμων 
θέσεις 2 βαθμός Δ- Α 

Κατηγορία ΥΕ: 

α) Κλάδος ΥΕ 14 Βοηθών Μαγείρων 
θέσεις 1 βαθμός Ε- Β 
β) Κλάδος ΥΕ 16 Καθαριστριών 
θέσεις 1 βαθμός Ε - Β 

ΘΕΣΕΙΣ ΜΕ ΣΥΜΒΑΣΗ ΕΡΓΟΥ: 

Κατηγορία ΠΕ 

α) Κλάδος ΠΕ 15 Ιατρών Ειδικοτήτων (Παιδίατρος) 
θέσεις 1 

β) Κλάδος ΠΕ 16 Ψυχολόγων 
θέσεις 1 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ: 

Κατηγορία ΠΕ 
Κλάδος ΠΕ Νηπιαγωγών 
Θέσεις 1 βαθμός Δ - Α 
Κατηγορία ΤΕ 

Κλάδος ΤΕ 29 Βρεφονηπιοκόμων 
Θέσεις 1 

Κατηγορία ΥΕ 

Κλάδος ΥΕ 16 Εργτών καθαριότητας 
Θέσεις 1 

Τα προσόντα διορισμού των ανωτέρω ειδικοτήτων είναι 
εκείνα που ορίζονται από τα ΠΔ 37α / 87 και Π.Δ. 22/90 
όπως ισχύουν σήμερα. 

ΑΡΘΡΟ 4 

Προϊστάμενοι Οργανικών Μονάδων 

Προϊστάμενος του Παιδικού και Βρεφονηπιακού Σταθ¬ 
μού του Δήμου Ζαρού επιλέγεται από το οικείο Υπηρε¬ 
σιακό Συμβούλιο σύμφωνα με τις ισχύουσες διατάξεις , 
από την κατηγορία Πανεπιστημιακής Εκπαίδευσης κλά¬ 
δος ΠΕ Νηπιαγωγών ή ελλείψει αυτού , από την κατηγο¬ 
ρία Τεχνολογικής Εκπαίδευσης κλάδος ΤΕ 16 Νηπιαγω¬ 
γών ή από τον κλάδο ΤΕ 9 Βρεφονηπιοκόμων. 

ΑΡΘΡΟ 5 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Καθήκοντα Προϊσταμένου 

Είναι αρμόδιος και επιμελείται σε συνεργασία με τους 
Παιδαγωγούς για την εφαρμογή των σύγχρονων απόψε¬ 
ων της Παιδαγωγικής και της Ψυχολογίας, προτείνοντας 
ενιαίο Παιδαγωγικό Πρόγραμμα. 

Είναι αρμόδιος για την εύρυθμη λειτουργία του Δημοτι¬ 
κού Σταθμού κάθε θέμα που ασχολείται με τη λειτουργία, 
το προσωπικό, τους γονείς και την υλικοτεχνική υποδομή 
όπως: 

α) Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία του Δημοτικού Σταθμού. 

β) Το Παιδαγωγικό υλικό και τον πόσης φύσεως εξοπλι¬ 
σμό. 

γ) Τις απαραίτητες εργασίες για την επισκευή και συ¬ 
ντήρηση των κτιρίων. 
δ) Την επιμόρφωση του προσωπικού 
ε) Την προμήθεια τροφίμων 

Τηρεί όλα τα απαραίτητα βιβλία , τη σφραγίδα του Δη¬ 
μοτικού Σταθμού και διεκπεραιώνειτην αλληλογραφία. 

Τα βιβλίαπουτηρούνταιείναιτα εξής: Βιβλίο παρουσίας 
προσωπικού, βιβλίο εμπιστευτικού πρωτοκόλλου , βιβλίο 
παρατηρήσεων μελών Δ.Σ. και βιβλίο διδαχθείσας ύλης. 

Εποπτεύει το προσωπικό του τμήματος για τη σωστή 
εκτέλεση των καθηκόντων του και συνεργάζεται μαζί 
τους σε περίπτωση που αυτό κρίνεται αναγκαίο. 

Επιλαμβάνεται γενικά κάθε θέματος που αφορά το προ¬ 
σωπικό και καθορίζει το ωράριο εργασίας του. 


Είναι υπεύθυνος για τις συγκεντρώσεις προσωπικού, 
γονέων. 

Εκτελείχρέη Γραμματέα στο Διοικητικό Συμβούλιο και κα¬ 
ταχωρεί τις αποφάσεις που λαμβάνονται από αυτό στο βι¬ 
βλίο Πρακτικών Συνεδριάσεωντου Διοικητικού Συμβουλίου. 

Είναι υπεύθυνος και οφείλει να παρακολουθεί όλες τις 
διοικητικές πράξεις του Δημοτικού Σταθμού , καθώς και 
την διεκπεραίωση της αλληλογραφίας . 

Τηρείτο αρχείο του Δημοτικού Σταθμού, την κείμενη νο¬ 
μοθεσία, τον Κανονισμό Λειτουργίας του Δημοτικού 
Σταθμού, τονΟ.Ε.Υ. και τις εγκυκλίους του Υπουργείου. 

Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και υλι¬ 
κά, για την καλή φύλαξη , συντήρηση και διάθεση του υλι¬ 
κού, καθώς και για τη λοιπή εν γένει περιουσία του Δημο¬ 
τικού Σταθμού ,σύμφωνα με τις εκάστοτε αποφάσεις του 
Διοικητικού Συμβουλίου. 

Εκδίδει και συνυπογράφει με τον Πρόεδρο του Δ.Σ. τις 
διπλότυπες αποδείξεις είσπραξης. 

Εκδίδει και υπογράφει τα δελτία εισαγωγής υλικού 

Εκδίδει και συνυπογράφει μαζί με το μάγειρα τα δελτία 
εξαγωγής υλικού. 

Συντάσσει τις μισθοδοτικές καταστάσεις του πόσης φύ¬ 
σεως προσωπικού του Δημοτικού Σταθμού . 

Συνεργάζεται με το μάγειρα για τον καθορισμό της ανα¬ 
γκαίας ποσότητας τροφίμων και λοιπών υλικών 

Καταχωρεί κάθε ημέρα στα διαχειριστικά βιβλία τις ει¬ 
σαγωγές και εξαγωγές τροφίμων και λοιπών υλικών, κα¬ 
θώς επίσης τις εισπράξεις και πληρωμές που πραγματο¬ 
ποιούνται κάθε φορά , ευθυνόμενος για την τήρηση και 
έγκαιρη καταχώρηση στα βιβλία αυτά των απαιτούμενων 
εγγραφών. 

Συγκεντρώνει όλα τα απαραίτητα δικαιολογητικά, με 
βάση τα οποία εκδίδει τα χρηματικά εντάλματα πληρω¬ 
μής, τα οποία συνυπογράφει με τον Πρόεδρο του Διοικη¬ 
τικού Συμβουλίου. 

Είναι υπεύθυνος για την τήρηση γενικά των λογαρια¬ 
σμών, τη συγκέντρωση των παραστατικών στοιχείων της 
διαχείρισης και τη φύλαξη και ταξινόμηση των δικαιολο- 
γητικών εισπράξεων και πληρωμών, έτσι που να είναι ευ¬ 
χερής ο έλεγχος οποιοδήποτε χρόνο. 

Παραλαμβάνει, παρουσία των λοιπών μελών της επι¬ 
τροπής υλικά, αφού προηγουμένως τα ζυγίσει και φρο¬ 
ντίζει στη συνέχεια για αποθήκευση τους. 

Συνεργάζεται με το Δ.Σ. για την κατάρτιση του προϋπο¬ 
λογισμού εσόδων και εξόδων, καθώς και του απολογι¬ 
σμού και ισολογισμού του Σταθμού. 

Ενημερώνει το προσωπικό των διαφόρων κλάδων και ει¬ 
δικοτήτων για θέματα που το αφορούν ,έτσι ώστε να είναι 
σε θέση να τον αναπληρώνουν σε περίπτωση απουσίας 
του ή κωλύματος του. 

Καθήκοντα Βρεφονηπιοκόμων - Νηπιαγωγών 

Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με την πραγματοποίηση 
ατομικών προγραμμάτων ανάλογα με την ηλικία τους. 

Εισηγούνται στον Προϊστάμενο για τον έγκαιρο εφο¬ 
διασμό των αιθουσών με τα απαιτούμενα είδη και ευθύ- 
νονται για την είσοδο κάθε ατόμου σε αυτές. 

Παρακολουθούν τη διανομή φαγητού στα παιδιά που 
πραγματοποιείται από το προσωπικό του Μαγειρείου και 
το προσωπικό καθαριότητας - γενικών καθηκόντων. 

Επιλαμβάνονται για την ανάπαυση των παιδιών 

Ενημερώνουν τους γονείς για την εξέλιξη των παιδιών 

Είναι υπεύθυνοι και υπόλογοι για τα εποπτικά μέσα δι¬ 
δασκαλίας , το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

Βοηθούν τον Προϊστάμενο κατά τις ώρες που δεν απα¬ 
σχολούνται μετά παιδιά, στη διοικητική και διαχειριστική 
εργασίας , σε περίπτωση που δεν υπηρετεί υπάλληλος 
των κλάδων Διοικητικού - Λογιστικού ή υπηρετεί αλλά 
απουσιάζει ή κωλύεται και εκτελούν κάθε άλλη εργασία 
σε περίπτωση έκτακτης ανάγκης με υπόδειξη του Προϊ¬ 
σταμένου. 

Καθήκοντα υπαλλήλων κλάδου Βρεφονηπιοκόμων 
σε περίπτωση που στο σταθμό φιλοξενούνται και βρέ¬ 
φη (επιπλεόντων προαναφερόμενων καθηκόντων). 

Είναι υπεύθυνοι για την κανονική και σύμφωνα με τους 
κανονισμούς και τις οδηγίες του παιδιάτρου λειτουργία 
του βρεφικού τμήματος. 

Επιμελούνται της παρασκευής του γάλακτος και της 
λοιπής τροφής στα βρέφη κατά τις οδηγίες του παιδιά¬ 
τρου και γενικά φροντίζουν για την ικανοποίηση των ατο¬ 
μικών και σωματικών αναγκών των βρεφών (καθαριότητα 
διατροφή). 

Επιμελούνται του καθημερινού ιματισμού των βρεφών 
που παραλαμβάνουν από τον υπάλληλο Προϊστάμενο , 
ευθυνόμενοι για κάθε απώλεια ή καταστροφή του. 

Καθήκοντα Βοηθών Μαγείρων 

Ο Βοηθός μάγειρας παραλαμβάνει από τον Προϊστάμε¬ 
νο την αναγκαία ποσότητα υλικών για το ημερήσιο φαγη¬ 
τό και υπογράφει τα σχετικά δελτία εξαγωγής. 

Είναι υπεύθυνος για την επιμελημένη και έγκαιρη Πα¬ 
ρασκευή του φαγητού, σύμφωνα με το ισχύον ποσοτολό- 
γιο και διαιτολόγιο. 

Φροντίζει για το σερβίρισμα του προγεύματος και του 
μεσημβρινού φαγητού. 

Είναι αποκλειστικά υπόλογος για τα μαγειρικά σκεύη 
και τα λοιπά είδη εστιάσεως που παραλαμβάνει από τον 
Προϊστάμενο και οφείλει να φροντίζει για την καλή συ¬ 
ντήρηση και καθαριότητα αυτών , καθώς και του χώρου 
του μαγειρείου , ευθυνόμενος για κάθε απώλεια ή κατα¬ 
στροφή τους. 

Φροντίζει για την έγκαιρη τακτοποίηση των προμηθεύ- 
ομενων τροφίμων και ειδών καθαριότητας στον κατάλλη¬ 
λο χώρο αποθήκευσης αυτών και μεριμνά για τη διατήρη¬ 
ση της τάξης και της καθαριότητας του χώρου αυτού. 

Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει ορισθεί ως βοηθός 
(μαγείρισσα ή τραπεζοκόμος και περίπτωση έλλειψης αυ¬ 
τού από το βοηθητικό προσωπικό καθαριότητας - βοηθη¬ 
τικών εργασιών με υπόδειξη του Προϊσταμένου) 

Εκτελεί κάθε άλλη εργασία ο ίδιος, καθώς και ο βοηθός, 
όταν υπάρχει σε περίπτωση ανάγκης με υπόδειξη του 
Προϊσταμένου. 

Καθήκοντα Καθαριστριών 

Εκτελούν τις εργασίες καθαριότητας όλων των εσωτε¬ 
ρικών και εξωτερικών χώρων του Δημοτικού Σταθμού. 

Είναι αποκλειστικά υπόλογοι για την καλή συντήρηση , 
την καθαριότητα και τη φύλαξη του ιματισμού στον χώρο 
αποθήκευσης του, ευθυνόμενοι για κάθε απώλεια ή αδι¬ 
καιολόγητη καταστροφή του. 

Βοηθούν το μάγειρα σε περίπτωση που δεν υπάρχει 


βοηθός μάγειρα, στην προετοιμασία του φαγητού των 
παιδιών 

Φροντίζουν για τη διανομή του φαγητού, παρευρίσκο- 
νται στο χώρο της τραπεζαρίας και βοηθούν τους υπαλ¬ 
λήλους των κλάδων Βρεφονηπιοκόμων ή Νηπιαγωγών 
καθ’ όλη τη διάρκεια του φαγητού των παιδιών. 

Φροντίζουν μετά το τέλος του φαγητού για τη συγκέ¬ 
ντρωση και μεταφορά στο χώρο του μαγειρείου των ει¬ 
δών εστιάσεως. 

Βοηθούν, εφόσον παρίσταται ανάγκη , στην προετοιμα¬ 
σία των παιδιών του νηπιακού τμήματος για τη μεσημβρι¬ 
νή του ανάπαυση , καθώς και στην καθαριότητα και στην 
ετοιμασία αυτών για την αποχώρηση τους από το Δημοτι¬ 
κό Σταθμό. 

Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Προϊσταμένου . 

Καθήκοντα Παιδιάτρου 

Εκτελεί την υγειονομική υπηρεσία στο Δημοτικό Σταθ¬ 
μό μια φορά την εβδομάδα. 

Υποβάλει σε ιατρική εξέταση όλα τα παιδιά , παρακο¬ 
λουθεί τη σωματική και διανοητική τους ανάπτυξη και 
ελέγχειτηντήρηση των υποχρεωτικών εμβολιασμώντους. 

Τηρεί τις καρτέλες παρακολούθησης της υγείας των 
παιδιών και υποδεικνύει την ενδεδειγμένη αγωγή, ενημε¬ 
ρώνοντας το Δ/ντή και τους γονείς. 

Υποδεικνύει τα μέτρα που πρέπει να λαμβάνονται για 
την υγιεινή των παιδιών και την εν γένει υγειονομική κα¬ 
τάσταση του Σταθμού. 

Διατηρεί στο Δημοτικό Σταθμό φαρμακείο με τα απα¬ 
ραίτητα φάρμακα πρώτων βοηθειών. 

Υποδεικνύει τα κατάλληλα μέτρα για την προφύλαξη 
των παιδιών από λοιμώδη νοσήματα και για πρόληψη και 
περιστολή και παρακολουθεί την ακριβή εκτέλεσή τους. 

Καταρτίζει πρόγραμμα και αναπτύσσει δραστηριότη¬ 
τες αγωγής υγείας για τα παιδιά, το προσωπικό και τους 
γονείς. 

Συνεργάζεται στενά με τον ψυχολόγο και το παιδαγωγι¬ 
κό προσωπικό. 

Η περιφρούρηση της υγείας του παιδιού αποτελεί επί¬ 
σης υποχρέωση και του λοιπού προσωπικού του Δημοτι¬ 
κού Σταθμού, το οποίο εφαρμόζει πιστά όλα τα απαραί¬ 
τητα μέτρα υγιεινής και ασφάλειας και ευθύνεται για κά¬ 
θε αμέλεια ή παράλειψή του που να έχει επίπτωση στην 
υγεία των παιδιών. Το προσωπικό του Δημοτικού Σταθμού 
υποβάλλεται τακτικά σε προληπτικό ιατρικό έλεγχο και 
εφοδιάζεται με ειδικό ατομικό βιβλιάριο υγείας που θεω¬ 
ρείται από την αρμόδια Υγειονομική Υπηρεσία. 

Καθήκοντα Ψυχολόγου 

Συνεργάζεται με τα παιδιά καιτις οικογένειέςτους, του¬ 
λάχιστον μία φορά την εβδομάδα, με σκοπό να συμβάλλει 
στην αντιμετώπιση τυχόν ψυχολογικών, ατομικών ή οικο¬ 
γενειακών προβλημάτων, σεβόμενος την προσωπικότη¬ 
τα, την αξιοπρέπεια καιτα δικαιώματα των παιδιών καιτου 
άμεσου οικογενειακού τους περιβάλλοντος. 

Βοηθά τον Παιδίατρο κατά τις ημέρες και ώρες λει¬ 
τουργίας του ιατρείου και έχει μαζί με αυτόν την ευθύνη 
φύλαξης και διαχείρισης του φαρμακευτικού και υγειονο¬ 
μικού υλικού του Σταθμού. 

Επισημαίνει τις περιπτώσεις των παιδιών που χρειάζο¬ 
νται οικογενειακή και επιστημονική βοήθεια, επισκέπτεται 
το σπίτι τους και παρέχει τις φροντίδες και οδηγίες τους. 

Με την απόφαση αυτή προκαλείται δαπάνη σε βάρος 
του προϋπολογισμού του Παιδικού και Βρεφονηπιακού 
Σταθμού του Δήμου Ζαρού, το ύψος της οποίας δεν μπο¬ 
ρεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 25 Ιουλίου 2001 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 4230 (6) 

Τροποποίηση του άρθρου 10 του Καταστατικού ΤΟΕΒ 
Λεσινίου. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Το άρθρο Ιθπαρ.Ι του Ν.Δ. 3881/58 «Περίεργων Εγ¬ 
γείων Βελτιώσεων». 

2. Το άρθρο 38 του από 13.9.59 Β.Δ. «Περί Ο.Ε.Β.». 

3. Το εδάφιο β’τηςπαρ.3του άρθρου 2 του Β.Δ. 195/63 
«Περί τροποποιήσεως και συμπληρώσεως του από 
13.9.59 Β.Δ. «Περί Ο.Ε.Β.». 

4. Τηναριθμ. 5499/16.9.1981 απόφασή μας με την οποία 
εγκρίθηκε το καταστατικό του ΤΟΕΒ Λεσινίου. 

5. Τις αριθμ. 11605/85, 6826/93 και 1328/2000 αποφά¬ 
σεις μας με τις οποίες τροποποιήθηκε το Καταστατικό 
του ΤΟΕΒ Λεσινίου. 

6. Το άρθρο 3 του εγκεκριμένου Καταστατικού του ΤΟ¬ 
ΕΒ Λεσινίου. 

7. Το αριθμ. 147/23.7.2000 έγγραφο του ΤΟΕΒ Λεσινίου 


«Περί ανακατανομής αντιπροσώπων στους Δήμους Οι- 
νιάδων και Αστακού» και προσαρμογή τους στα νέα δε¬ 
δομένα σύμφωνα και με την αριθμ. 25/23.7.2001 απόφα¬ 
ση Δ/κού Συμβουλίου. 

8. Το Β.Δ. 709/70 και 192/72 τα εκδοθέντα με βάση το 
Β.Δ.532/70 «Περί Διοικητικής Αποκεντρώσεως». 

9. Το Ν.2218/94 «Περί Ίδρυσης Νομαρχιακής Αυτ/σης 
κ.λ.π»καιτουτροποποιητικού αυτού Ν.2240/94, αποφασί¬ 
ζουμε: 

1. Τροποποιούμε το Καταστατικό του ΤΟΕΒ Λεσινίου 
που εγκρίθηκε με την αριθμ. 5499/1981 απόφασή μας και 
τροποποιήθηκε με τις αριθ. 11605/85, 6826/93 και 
1328/2000 αποφάσεις μας ως εξής: 

α) Στην παράγραφο 5 του άρθρου 10 διαγράφεται ο 
αριθμός «85» και αντί αυτού γράφεται ο αριθμός «80». 

β) Ο αριθμός «42» που είναι γραμμένος δίπλα από τις λέ¬ 
ξεις Δήμος Αστακού διαγράφεται και αντί αυτού γράφε¬ 
ται ο αριθμός «35». 

γ) Ο αριθμός «43»που είναι γραμμένος δίπλα από τις λέ¬ 
ξεις «Δήμος Οινιάδων» διαγράφεται και αντί αυτού γρά¬ 
φεται ο αριθμός «46». 

2. Κατά τα λοιπά ισχύουν οι αριθμ. 5499/81, 11605/85, 
6826/93,1328/2000 αποφάσεις μας. 

3. Από την δημοσίευση της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

4. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αγρίνιο, 22 Αυγούστου 2001 

Ο Αντινομάρχης 
ΠΑΥΛΟΣ ΚΑΤΣΙΠΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




